**GUIA DE TREBALL DE FI DE MÀSTER EN BEGUDES FERMENTADES**

**DE LA FACULTAT D’ENOLOGIA**

Aprovada per Junta de Facultat d’Enologia, de 19 de juny de 2014 Modificada per JdF del dia 20 de desembre de 2016,

 i JdF de 17 de gener de 2020

**Preàmbul**

El Reial Decret 1393/2007, de 29 d’octubre, pel qual s’estableix l’ordenació dels ensenyaments universitaris, modificat pel Reial Decret 861/2010, de 2 de juliol, indica que els ensenyaments oficials de màster tenen com a finalitat que l’estudiant obtingui una formació avançada o multidisciplinària, orientada a l'especialització acadèmica o professional, o bé, a promoure la iniciació en tasques investigadores.

L’article 15.2 del Reial Decret 1393/2007 assenyala de manera específica que el treball de fi de Màster (en endavant, TFM) ha de formar part del pla d’estudis i l’article 15.3 fa referència a l’elaboració i a la defensa del TFM, i especifica que ha de tenir entre 6 i 30 crèdits.

Amb la finalitat d’adequar els ensenyaments oficials de màster de la Facultat d’Enologia (en endavant, FE), aquesta guia que s’aprova ara conté les regles necessàries per adaptar-los al dret vigent en aquelles qüestions relatives a l’elaboració i defensa del TFM.

1. **OBJECTE**

El treball de Fi de Màster en Begudes Fermentades (TFM) és una assignatura obligatòria de 15 crèdits ECTS del programa de Màster, que pot estar relacionada amb les Pràctiques Externes o bé ser un tema independent, i té com a objectiu la professionalització dels estudiants i la síntesi dels coneixements i habilitats adquirits durant el Màster. L'estudiant efectuarà el TFM de forma autònoma i individual. Es preveu, així mateix, que el TFM s’elabori en la fase final del pla d’estudis i estigui orientat a avaluar les competències associades al títol vinculades al TFM.

La finalitat del TFM és doncs la realització d'un treball pràctic integrador dels continguts formatius teòrics i pràctics rebuts i les competències adquirides en el títol sota la supervisió d’un tutor, sobre temes relacionats amb la innovació, la recerca i el desenvolupament en l’àmbit de les Begudes Fermentades. No s’acceptarà treballs bibliogràfics.

El TFM contempla diverses possibilitats de treballs a realitzar: treballs de recerca, millores de processos i/o productes, estudis econòmics i de comparació, proposta de nous productes,...

L’estudiant podrà realitzar el TFM en el marc del Programa d’Aprenentatge Servei de la URV.

1. **ORGANITZACIÓ**

El/la coordinador/a acadèmic/a del TFM del Màster, o persona en qui delegui, organitza i coordina el procediment que garanteix la realització i defensa del TFM i que consisteix en:

1. L’elaboració de la Guia Docent i el pla de treball, d’acord amb allò establert en la Normativa de Docència.

2. Publicació al Moodle del Màster dels temes proposats pels diferents grups de recerca i/o empreses.

3. L’assignació de temes de TFM.

4. L’assignació dels tutors.

5. L’organització del procediment de lliurament i defensa pública dels treballs i en el seu cas, de la constitució dels tribunals.

6. L’entrada i signatura d’actes de l’assignatura.

En cas que el TFM es realitzi en una institució aliena a les organitzadores del Màster s’haurà de signar un conveni entre la URV i els organismes o institucions que participin en els TFM, on es determinarà el tutor professional amb les funcions que haurà de desenvolupar, entre les que ha de figurar col·laborar en la definició del contingut del TFM i en el seu desenvolupament.

1. **MATRICULACIÓ I PERÍODES DE DEFENSA I D’AVALUACIÓ**

El/la coordinador/a acadèmic/a del TFM del Màster, o persona en qui delegui, publicarà les dates relatives als períodes de lliurament, defensa i avaluació dels TFM, que en tot cas s’adequaran al calendari de cada curs acadèmic.

El TFM s’avalua en convocatòria única. Aquesta informació ha de constar explícitament a la guia docent. En qualsevol cas, l’estudiant pot sol·licitar l’avançament o endarreriment de la convocatòria única en els supòsits i d’acord amb els procediments establerts a la Normativa Acadèmica de Grau i Màster (*Consell de Govern de 25 de febrer de 2016*).

1. **ENCÀRREC DOCENT**

El/la coordinador/a acadèmic/a del TFM del Màster, o persona en qui delegui, comunicarà als departaments l’encàrrec docent de tutoria del TFM. Tots els professors involucrats en la docència del Màster poden fer de tutors i/o membres del tribunal del TFM.

La distribució de l’encàrrec docent per Departaments es farà en funció del percentatge de participació de cada Departament en la docència del Màster.

1. **DIRECCIÓ DELS TREBALLS I ASSIGNACIONS DE TUTORS I TEMES**

El/la coordinador/a acadèmic/a del TFM del Màster, o persona en qui delegui, assignarà un/a tutor/a cada estudiant. Per fer-ho es tindran en compte els interessos i preferències de l’estudiant, el tema escollit i la disponibilitat dels tutors. Els tutors seran professors dels Departaments involucrats en la docència del Màster, i les seves funcions són:

* + Informar als alumnes del de com s’organitza la realització del TFM, dates i terminis de presentació i criteris d’avaluació.
	+ Orientar als alumnes sobre l’estructura del TFM tant de la memòria com la defensa oral.
	+ Seguiment de l’alumne durant el desenvolupament del Treball, actuant com dinamitzador i facilitador del procés d’aprenentatge.
	+ Omplir la fitxa de seguiment en cada entrevista amb l’alumne (Annex 2). S’han de realitzar un mínim de 2 entrevistes de seguiment.

Quan l’estudiant hagi de dur a terme tot el TFM o una part significativa en institucions o organismes diferents de la URV, a més del professor tutor o professora tutora de la URV, ha de tenir un tutor o tutora a l’altra institució o organisme perquè li presti col·laboració en la definició del contingut del TFM i en el desenvolupament. En aquest cas, és necessari signar un conveni entre el centre i la institució o organisme.

La proposta de temes pot provenir tant per part de l’alumne com per part del centre. L’alumne ha d’omplir el formulari de sol·licitud del TFM (Annex 1) disponible a l’espai Moodlede l’assignatura, i entregar-lo a través del mateix espai Moodle en el termini establert en la Guía Docent. Aquesta proposta de TFM serà revisada pel Coordinador/a acadèmic/a del TFM del Màster, o persona en qui delegui. Els comentaris es faran arribar a l’estudiant per a que pugui fer les modificacions corresponents.

1. **AVALUACIÓ i DEFENSA**

6.1. A cada curs acadèmic s’establiran dues convocatòries:

1. Primera convocatòria al Juny
2. Segona convocatòria al Setembre.

Hi ha la possibilitat de sol·licitar una convocatòria addicional per als alumnes que reuneixen els requisits establerts a la normativa acadèmica de la URV.

L’estudiant repetidor pot sol·licitar l’avançament d’aquesta convocatòria en els supòsits i el procediment establerts en la Normativa acadèmica i de matrícula de grau i màster.

6.2. Les normes formals de presentació dels treball seguiran els criteris establerts per la URV per al dipòsit en el repositori institucional i que es recullen en el següent enllaç:

<http://repositori.urv.cat/introduccio-documents-al-repositori/>

El treball haurà d’incloure (30 pàgines + annexos):

- Títol del treball

- Nom de l’estudiant i del Tutor

- Resum del TFM (en anglès i espanyol)

- Introducció breu sobre els antecedents

- Objectius

- Metodologia i pla de treball

- Resultats, i discussió crítica i raonada dels mateixos

- Conclusions

- Bibliografia

- Còpia de les Fitxes de seguiment amb el tutor (mínim 3 fitxes)

Les taules i figures poden anar incorporades en el text o al final.

L’idioma utilitzat en la redacció de la memòria podrà ser el català, castellà, anglès o francès. En la especialitat de recerca el treball seguirà el format d’un article científic.

L’alumne lliurarà dins el termini establert tres còpies del treball en paper al/ a la coordinador/a acadèmic/a del TFM del Màster, o persona en qui delegui, i una còpia digital en l’espai Moodle de l’assignatura.

6.3. En els màsters presencials el TFM es defensarà de forma pública (excepte en situacions de confidencialitat) i presencial davant d’un tribunal organitzat pel/per la coordinador/a acadèmic/a del TFM del Màster, o persona en qui delegui. No obstant això, amb caràcter excepcional i prèvia sol·licitud formal i motivada signada per l’estudiant i el/la coordinador/a acadèmic/a de màster o persona en qui delegui, els centres poden autoritzar la defensa a distancia de forma virtual, sempre que es produeixin les condicions tècniques, administratives i econòmiques que en permetin la viabilitat.

El tribunal estarà format per tres membres, que seran professors involucrats en la docència del Màster, afins al tema desenvolupat en el TFM.

Se procedirà al moment de la formació del tribunal a la designació d’un/una President/a del Tribunal, professor a temps complet de la URV, i d’un/una Secretari/ària del Tribunal.

La presència de cada Departament en el tribunal anirà en funció de percentatge de participació de cada Departament en la docència del Màster.

No obstant, també podran formar part del tribunal experts externs a la universitat.

6.4. En l’avaluació del TFM es tindran en compte:

- l’avaluació del treball escrit. 40-50% de la nota final

- l’avaluació de la presentació oral i posterior discussió, 50-60% de la nota final

El Tribunal lliurarà al/ a la Coordinador/a acadèmic/a del TFM del Màster la nota final obtinguda per cada alumne.

El/la coordinador/a acadèmic/a del TFM del Màster lliurarà als alumnes la nota final i en el cas de que no s’hagi aprovat informarà individualment a cada alumne de les correccions necessàries i si s’escau, de l’inici d’un nou procés. Per a la revisió de la qualificació final se seguirà el procediment establert a la Normativa Académica de Grau i Màster.

1. **PROPIETAT INTEL·LECTUAL I INDUSTRIAL I DIPÒSIT DEL TREBALL**

7.1. Els drets de propietat intel·lectual o de propietat industrial dels TFM s’han de regular en els termes i condicions previstos en la legislació vigent. En qualsevol cas, en tot ús que es pugui fer dels TFM, sempre s’hi ha de fer constar l’autoria, la naturalesa del treball i la vinculació amb la URV.

7.2. Tots els TFM s’han de dipositar al repositori institucional de la URV. Els que obtinguin una qualificació igual o superior a 8 han de ser visibles i de lliure consulta per a usos docents, de recerca o d’estudi personal. Per a fer púbic els TFM és necessària l’autorització per part del tutor.

1. **CONFIDENCIALITAT**
2. L’Estudiant que vulgui fer un TFM que inclogui informació confidencial haurà de comunicar-ho al/ a la coordinador/a acadèmic/a del TFM del Màster, o persona en qui delegui.
3. Per tal d'acollir-se a la present guia, l’estudiant ha d’adjuntar a la sol·licitud de títol i director/a de TFM l’acord de confidencialitat (Annex 3) segellat per l'entitat col·laboradora que es consideri propietària de la informació confidencial i signat pel representant legal d’aquesta. En el cas que el propietari/ària sigui una persona física, el document l’haurà de signar el mateix propietari/ària o el seu representant legal.
4. Es pot considerar informació confidencial la que sigui reconeguda com a tal per part d'una entitat legalment establerta, amb caràcter previ a l'execució del TFM motiu d'aquesta guia. La informació confidencial es pot referir a mètodes, procediments, models, tècniques, circuits, programaris (*software*), etc. i a qualsevol altra susceptible de protecció legal com les esmentades al paràgraf anterior.
5. Per motius de transparència acadèmica, en cap cas un TFM pot qualificar-se de confidencial en la seva totalitat.
6. El TFM amb informació confidencial tindrà dues versions de la documentació: la íntegra i la reduïda. En totes dues versions s'hi afegirà com a preàmbul un full en què es farà constar que el TFM conté informació confidencial, i l'entitat o persona física propietària d’aquesta informació, incloent-hi la seva adreça completa.
7. A la versió íntegra es farà avinent la informació que es consideri confidencial en forma inequívoca i clara, bé en capçaleres o peus de pàgina o bé amb un segell visible. A la versió reduïda es farà constar, al lloc de la documentació absent, un full o fulls explicatius (de manera simplificada) de la funció corresponent a la informació que hi manca, de tal manera que el conjunt del treball no perdi continuïtat. Aquesta versió haurà de contenir explícitament el vistiplau de l’entitat col·laboradora i serà la que quedarà dipositada al repositori institucional de la URV i, si és el cas, al repositori del departament, un cop defensat el TFM.
8. Els membres del tribunal disposaran de la versió íntegra del TFM, abans de la defensa i mentre duri. De la mateixa manera, es donaran per assabentats del caràcter confidencial de part de la informació que hauran de jutjar, i així ho advertiran al públic que eventualment pugui assistir a la defensa.
9. La defensa del TFM mantindrà el seu caràcter públic i, per tant, poden assistir-hi representants del/s propietari/s de la informació confidencial. De la mateixa manera, l'exposició oral, els gràfics de suport, les demostracions, etc. s'efectuaran sobre la base de la versió íntegra. Tot i així, a petició de qualsevol de les parts implicades l’assistència de públic es podrà restringir.
10. Un cop avaluat l’estudiant, el secretari/ària del tribunal li tornarà tota la documentació en versió íntegra, excepte un exemplari, que restarà a la secretaria del departament durant un termini mínim de 10 dies per tal de resoldre possibles reclamacions. En el cas que es produeixi la reclamació esmentada, l'exemplar restarà a la secretaria fins que es resolgui completament.
11. La Facultat d’Enologia, com a tal, no accepta cap responsabilitat pel mal ús que es pugui fer de la informació confidencial, llevat del que fa referència a la responsabilitat individual que se'n pugui derivar.
12. Qualsevol persona o entitat que tingui interès a conèixer la informació confidencial d’aquests Treballs de Fi de Màster s'haurà d'adreçar a l'entitat o persona física propietària que consti al full específic esmentat a l'apartat 5. La Facultat d’Enologia declina qualsevol altra responsabilitat pel que fa a aquesta informació.

**DISPOSICIÓ ADDICIONAL**

El vicerectorat competent en matèria de postgrau és, per delegació del rector, l’òrgan competent per resoldre totes les qüestions relatives a l’aplicació i interpretació d’aquesta guia, així com per fer-hi excepcions, si escau. En aquest últim cas, els estudiants han de motivar l’excepcionalitat sol·licitada i justificar-la documentalment.

**DISPOSICIÓ FINAL**

Entrada en vigor: Aquesta guia entra en vigor a partir del curs 2019- 20.

**ANNEX 1**

**FORMULARIO DE SOLICITUD DEL TRABAJO FINAL DE MASTER**

(A entregar en el *Moodle*)

Alumno (Nombre/Apellidos): e-mail

@estudiants.urv.cat

Título provisional

Especialidad del Máster / Área de conocimiento

Resumen del trabajo

Firma *(escaneada o digital)*

**Tarragona a \_\_\_\_\_\_de \_\_\_\_\_\_\_\_\_\_\_\_\_20\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A rellenar por el Coordinador \_\_ Favorable

\_\_ Desfavorable

Comentarios:

**ANNEX 2**

**FICHA DE SEGUIMENTO DEL/LA TUTOR/A DEL TFM**

Nombre/Apellidos del Alumno/a:

Nombre/Apellidos del/ de la Tutor/a:

Fecha de la primera entrevista con el alumno:

Recomendaciones durante del seguimiento:

Observaciones

Observaciones Última revisión:

Firma del Tutor/a Firma del Alumno/a

Tarragona a \_\_\_\_\_\_de \_\_\_\_\_\_\_\_\_\_\_\_\_